**Oznámenie o prijímaní žiadostí do Materskej školy pri Základnej škole s materskou školou, Višňové 446 na školský rok 2022/2023**

**Do materskej školy sa prijímajú deti vo veku spravidla od troch do šiestich rokov.**

**Pokyny k zápisu dieťaťa do MŠ:**

**1**. Vyplniť [**elektronickú prihlášku**](https://msvisnove.edupage.org/register/), vytlačiť a následne odoslať. (Systém elektronického prihlasovania bude otvorený od **1.5. - 20.5. 2022**)

**2**. Vytlačenú prihlášku potvrdiť pediatrom o zdravotnej spôsobilosti a povinnom očkovaní dieťaťa, podpísať oboma zákonnými zástupcami.

**3**. [**Vyplniť dotazník o dieťati**](//cloud6g.edupage.org/cloud?z%3AyXERbR3Jiau2x8yTY3gIeqVLksdJPY3dSvI2GLE1EYQAcFDzU%2Fu3CCU45IMgWRA6)

**4.** Vytlačenú prihlášku podpísanú oboma zákonnými zástupcami, potvrdenú pediatrom a vyplnený dotazník o dieťati priniesť **osobne k overovaniu údajov** na prihláške .**Overovanie sa uskutoční 23.5. až 25.5.2022 od 15:00 do 17:00 hod.**
K overovaniu je potrebné doniesť **občiansky preukaz + rodný list** dieťaťa k nahliadnutiu.

**Na základe Vyhlášky MŠVVaŠ SR č. 541/2021 Z.z. o materskej škole sa prednostne prijímajú deti :**

> ktoré dovŕšili piaty rok veku (do 31.8. 2022)a nastupujú na plnenie povinného predprimárneho vzdelávania

> ktoré nedovŕšili piaty rok veku do (31.8.2022), ale zákonný zástupca požiada o výnimočné prijatie na plnenie povinného predprimárneho vzdelávania (treba súhlasné vyjadrenie príslušného zariadenia výchovného poradenstva a prevencie a pediatra),

ďalej budeme zohľadňovať:

> súrodenci dieťaťa, ktoré plní povinné predprimárne vzdelávanie v materskej škole

>následne deti podľa veku (zostupne).

Bližšie informácie k zápisu poskytne rodičom riaditeľstvo materskej školy.

 **Mgr. Ján Šimko, riaditeľ školy**